EXTRACTO DAS BASES REGULADORAS PARA A CONCESIÓN DE SUBVENCIÓNS  A ENTIDADES DO TERRITORIO (ASOCIACIÓNS E ENTIDADES VALIDAMENTE CONSTITUÍDAS SEN ÁNIMO DE LUCRO) PARA A DINAMIZACIÓN ECONÓMICA E COMERCIAL QUE REALICEN ACTIVIDADES DE INTERESE PARA O IMPULSO E O FORTALECEMENTO DO COMERCIO NO  EXERCICIO ECONÓMICO 2020.

1.-OBXECTO E FINALIDADE
As bases teñen por obxecto a concesión de subvencións, por parte do Concello de Lugo, Departamento de Desenvolvemento Local e Emprego, a entidades do territorio (asociacións  e entidades sen ánimo de lucro) para cofinanciar parcialmente proxectos e/ou actividades, desenvolvidas durante o exercicio económico 2020, consideradas de interese para a promoción económica do municipio ou de utilidade pública para o Concello de Lugo, no eido do fomento e da dinamización da actividade económica, empresarial,  comercial, do emprego e de hostalería no Municipio de Lugo.
2.-ENTIDADES BENEFICIARIAS 
 Poderán acollerse a esta convocatoria de subvencións as asociacións sen animo de lucro, legalmente constituídas e así mesmo inscritas nos rexistros correspondentes, que tendo a súa sede e domicilio social en Lugo, teñan recoñecidos nos seus fins estatutarios a realización actividades de fomento, promoción económica, comercio, formación empresarial e para o emprego, comercial, empresarial,  hostalería e/ou creación de emprego a través de proxectos que pretenden a mellora económica do municipio de Lugo e a creación de emprego,  autoemprego e creación de empresas do Municipio de Lugo, e que cumpran os seguintes requisitos da Base núm.2.
3.-CRÉDITOS ORZAMENTARIOS E CONTÍA DAS SUBVENCIÓNS
A contía destinada a atender esta convocatoria anual de subvencións ascende, para este exercicio 2020,  a un importe total de 80.000,00€,  do vixente orzamento municipal,  con cargo á aplicación orzamentaria 24100.48900, de Desenvolvemento Local e Emprego.
Esta convocatoria ten unha programación plurianual, para os anos 2020-2022, destinando para cada exercicio as seguintes contías:
 Exercicio 2020:  80.000,00.- €
 Exercicio 2021:  80.000,00.- €
 Exercicio 2022:  80.000,00.- €
Subvencionarase, ata un máximo do 70 %, do importe total do proxecto presentado. O importe máxima de subvención, por asociación ou entidade sen ánimo de lucro, non poderá exceder da cantidade de 2.500,00 euros.
4.- FORMA E PRAZO DE PRESENTACIÓN DE SOLICITUDES
O modelo de solicitude normalizado para a obtención das subvencións reguladas na presente convocatoria estará dispoñible na web municipal www.concellodelugo.gal.
As solicitudes, que deberán dirixirse ao Servizo de Desenvolvemento Local, presentaranse por vía telemática a través da Sede Electrónica do Concello de Lugo accesible a través do enlace https://www.lugo.gal, utilizando o formulario normalizado de solicitude dispoñible na sede, ou polo Sistema de intercambio rexistral dispoñible a través do enlace https://rec.redsara.es/registro/, indicando no campo “Solicita” o texto “Axudas Entidades do territorio. Servizo de Desenvolvemento local” e xuntando o modelo normalizado sinalado no parágrafo anterior.
O prazo de presentación de solicitudes será de vinte días hábiles, a partir do día seguinte á publicación do extracto da convocatoria no Boletín Oficial da Provincia de Lugo (BOP).
A presentación da solicitude de subvención fora do prazo establecido e a non utilización, no seu caso, do formulario normalizado de uso obrigatorio, serán causas de inadmisión da solicitude.
5.- DOCUMENTACIÓN PARA ACHEGAR COAS SOLICITUDES DE SUBVENCIÓN
As solicitudes deberán ir acompañadas da documentación recollida na Base nº 5.
6.-CRITERIOS DE VALORACIÓN
A concesión ou denegación das subvencións, así como a súa cuantificación económica, efectuarase tendo en conta os  criterios relacionados na Base nº 8, sendo a puntuación máxima a obter de 14 puntos.
7.-GASTOS SUBVENCIONABLES
Considéranse gastos subvencionables aqueles que de maneira indubidable respondan á natureza da actividade subvencionada e se realicen con anterioridade á finalización do período de xustificación, e en todo caso dentro do ano 2020.
Serán subvencionables os gastos correntes necesarios para o desenvolvemento da actividade, tales como: Alugamentos, gastos de transporte, gastos de pequena reparación, mantemento e conservación de bens propios ou alugados, adquisición de material non inventariable, subministracións (gas, electricidade, teléfono, combustible...) vestiario, prestación de servizos culturais e outros gastos diversos como publicidade, imprenta, etc. ( no caso de que se aporten facturas relativas a combustible ou teléfono deberán estar identificadas a nome da entidade beneficiaria da subvención,ademais no caso de combustible deberá presentarse documentación adicional que permita a identificación do vehículo así como a súa titularidade pola Asociación ou entidade beneficiaria e a aplicación íntegra ou parcial do gasto á actividade ou programa concreto subvencionado, entendendo como tal aquel que en ningún caso supere o importe de 300,00 €.
Tamén serán subvencionables os gastos de persoal necesario para o desenvolvemento dos programas e actividades subvencionadas, ata un máximo do 30% do importe da subvención concedida.
 8.- XUSTIFICACIÓN DO GASTO E PAGAMENTO DA SUBVENCIÓN
Concedida a subvención, e para proceder ao seu cobro, as entidades beneficiarias deberán presentar en REXISTRO a documentación acreditativa da realización da actividade, proxecto, obxectivo ou adopción do comportamento, segundo a Base nº 10.
9.- DATA LÍMITE PARA A XUSTIFICACIÓN
A data límite para xustificar a totalidade da subvención concedida será a do 30 de decembro de 2020.
Non se realizarán pagos a conta nin anticipados.
O pagamento da subvencións realizarase mediante transferencia bancaria á conta facilitada polo perceptor da subvención.
10.- ANEXOS NORMALIZADOS I, II, III, IV, V, VI,VII e VIII
Para solicitar subvención deberán presentar os ANEXOS: I,II,III e IV.
ANEXO I.-Modelo normalizado de Solicitude de subvención.
ANEXO II.- Modelo Normalizado de Memoria de proxecto a cubrir polas asociacións e entidades sen ánimo de lucro para proxectos de dinamización económica, impulso e fortalecemento do comercio, co orzamento detallado dos gastos e ingresos previstos.
ANEXO III.- Modelo Normalizado de Memoria expresivo da Necesidade Gastos De Mantemento e Reparación de Infraestructura e/ou equipamento, para a dinamización económica, impulso e fortalecemento do comercio, co orzamento detallado dos gastos e ingresos previstos.
ANEXO IV.- Modelo Normalizado de Declaración responsable común a todas as solicitudes.
Para xustificar a subvención, deberán presentar os ANEXOS: V, VI e VII 
ANEXO V.- Modelo Normalizado de Memoria xustificativa do proxecto realizado, constando os gastos e ingresos  efectuados levados a cabo para o desenvolvemento do proxecto de dinamización económica, impulso e fortalecemento do comercio, no que a entidade desenvolveu a súa actuación.
ANEXO VI.- Modelo Normalizado de Memoria xustificativa dos gastos de mantemento e reparación de Infraestructura e/ou equipamento, co orzamento detallado dos gastos e ingresos realizados, e necesarios para a dinamización económica, impulso e fortalecemento do comercio.
ANEXO VII.- Modelo Normalizado de Declaración responsable común a todas as solicitudes.


